Ukubangaba ufuna ukungenisa eMzantsi Afrika izithuthi ezingamasekendi okanye esele zisetyenzisiwe, kufuneka ubenemvume elungiselelwe le meko esuka kwiCandelo loBuphathiswa bezoRhwebo naMashishini okanye kubanxulumanisi balo. ICandelo loBuphathiswa liyakwenza isigqibo sokuba ingaba kungowona mnqweno ungcono woluntu na ukuba kungeniswe kweli lizwe ezi zithuthi zingamasekendi okanye sele zisetyenzisiwe.
Kufuneka uhambise ifom eqingqiweyo yesicelo ukuze wenze isicelo sepemethe yokungenisa impahla nezinto kweli lizwe. Iipemethe zokungenisa impahla nezinto kweli ziyafuneka kuzo zonke impahla nezinto eziphantsi kwamanyathelo olawulo lwempahla nezinto ezingena kweli.
Nika iSebe ikopi eqinisekisiweyo yencwadi yakho yesazisi.
Nika iSebe ikopi eqinisekisiweyo yesatifiketi sobhaliso lwesithuthi.
Kungathabatha ixesha elifikelela kwiintsuku ezintathu ukuze kuqhubekiswe isicelo sakho.